Source: http://docplayer.fi/3351840-Porilainen-heinakuu-2-2012-kriisinhallintatehtavien-kuntovaatimukset-muuttuivat-s-22-www-puolustusvoimat-fi-porpr.html
Timestamp: 2017-08-20 17:36:24+00:00
Document Index: 15381229

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

PORILAINEN. Heinäkuu Kriisinhallintatehtävien kuntovaatimukset muuttuivat s PDF
PORILAINEN. Heinäkuu Kriisinhallintatehtävien kuntovaatimukset muuttuivat s. 22.
Download "PORILAINEN. Heinäkuu 2 2012. Kriisinhallintatehtävien kuntovaatimukset muuttuivat s. 22. www.puolustusvoimat.fi/porpr"
1 PORILAINEN Heinäkuu Kriisinhallintatehtävien kuntovaatimukset muuttuivat s. 22
2 PORILAINEN 2 PORIN PRIKAATIN TIEDOTUSLEHTI ja PORIN RYKMENTIN PORIN PRIKAATIN KILLAN JÄSENLEHTI Toimitus SÄKYLÄ JULKAISIJA Porin Prikaati ja Porin Rykmentin Porin Prikaatin Kilta JOHTOKUNTA Puheenjohtaja eversti Juha Pyykönen Varapuheenjohtaja varatuomari Timo Mäki Jäsenet: everstil Mikael Feldt pankinjohtaja Eino Järvinen PÄÄTOIMITTAJA eversti Mikael Feldt puh (vaihde) TOIMITUSSIHTEERI yliluutnantti Antti Muhonen puh TOIMITTAJAT FM Markus Malila puh AVUSTAJAT Esa-Pekka Avela Kari Nummila puh Jorma Pihlava puh Asko Tanhuanpää puh Samuli Vahteristo puh Matti Vihurila puh TAITTO Simo Nummi puh mainosnummi.inet.fi OSOITTEENMUUTOKSET puh TALOUDENHOITAJA Eino Järvinen puh PANKKI FI FI KIRJAPAINO Painorauma Oy Suomalaiset palasivat Libanoniin s. 4 5 Kiltasivut s Sisältö Perinteinen rauhanturvaoperaatio?... 3 Suomalaiset Libanonissa... 4 Kolumni, Leena Reikko... 6 Afganistanin painopiste siirtyy koulutukseen... 8 Kolumni, Asko Tanhuanpää Suomalaisilla rauhanturvaajilla huippuvarustus Lippujuhlapäivä Porilaisen päiväkirja Tuoreen kapteenin kuulumisia Vanha Porilainen Rauhanturvaajan kuntovaatimukset uudistuivat Viherhiukkaset Kiltasivut Porilaismuseo sai uuden hoitajan Kronikat Kansi: Libanonin rauhanturvaajat ammunnoissa Säkylässä huhtikuussa. Kuva: Puolustusvoimat/Thomas Litchfield
3 Heinäkuu Perinteinen rauhanturvaoperaatio? Suomen Libanonissa palvelevan kriisinhallintajoukon keskittäminen sujui suunnitellusti ja rauhanturvaajat ovat aloittaneet työnsä irlantilais-suomalaisessa pataljoonassa. Osallistuminen vuosien tauon jälkeen operatiivisella joukolla YK-johtoiseen rauhanturvaoperaatioon on vaatinut normaalia enemmän valmistelutyötä. Myös Syyrian tarkkailijaoperaation ennätysmäisen nopea käynnistäminen osoitti sekä henkilöstömme että järjestelmämme joustavuuden. Kiitos kuuluu ensisijaisesti ammattitaitoisille rauhanturvaajillemme, mutta myös kaikille operaatioiden valmisteluissa mukana olleille. Sotilastarkkailijoiden työ on yleensä liitetty perinteiseen rauhanturvatoimintaan, jossa kohtuullisessa turvallisuustilanteessa raportoidaan rauhan- tai aseleposopimuksiin sitoutuneiden osapuolten edesottamuksista. Monelle tehtävä on tarjonnut hyvän mahdollisuuden tehdä itsenäistä työtä kansainvälisessä ympäristössä. Usein perheet ovat seuranneet tarkkailijoita toimialueelle ja palvelusaika on tarjonnut perheenjäsenille sapattivuoden suomalaisesta arjesta. Syyrian tarkkailijaoperaatio on jälleen muistuttanut, että aina näin ei valitettavasti ole. Kansainvälisten arvioiden mukaan Syyria on luisumassa kohti avointa sisällissotaa. Huhtikuussa voimaan astuneen tulitauon jälkeen Syyriassa on kuollut ihmistä. Syyrian oppositio on ilmoittanut irtautuvansa erityislähettiläs Kofi Annanin rauhansuunnitelmasta ja jatkavansa sotatoimia. Hallitusta tai sen lähellä olevia Shabiha-joukkioita epäillään Houlan ja Qubairin verilöylyistä. Mediasota on kuumimmillaan, eikä totuudessa pysymisellä ole mitään merkitystä. Turvallisuusneuvoston pysyvien jäsenten erimielisyyksien takia kansainvälinen yhteisö ei pysty sopimaan toimista, joilla tilanteeseen voitaisiin aidosti vaikuttaa. Yhtä vaikeaa on myöntää, että rauhansuunnitelma ja siihen liittyvät toimet eivät riitä lopettamaan tappamista. Tämän sekasorron keskellä palvelee kymmenen aseistamatonta suomalaista sotilastarkkailijaa. Päivittäiset yhteenotot hallituksen ja opposition välillä ovat kiivaita ja pitkäkestoisia. Kaikki aseet ja menetelmät ovat osapuolten käytössä ja myös sotilastarkkailijoita vastaan on toimittu. Sotilastarkkailijat joutuvat myös todistamaan asioita, joita täältä Suomesta käsin on vaikeaa kuvitella. Tilanteen hallitsemattomuuden takia riskitaso nousee ja tappioiden todennäköisyys kasvaa. Sekasorron leviäminen Syyrian naapurimaihin on myös mahdollista. Pohjois-Libanonissa sijaitsevassa Tripolin kaupungissa on jo koettu Syyrian tilanteeseen liittyviä, kuolonuhreja vaativia väkivaltaisuuksia. Etelä-Libanonissa toimivat suomalaiset rauhanturvaajat ovat vielä säästyneet tältä kehitykseltä, mutta nykyisen tilanteen jatkumisesta ei ole varmuutta. Tätä kirjoittaessa näyttäisi siltä, että Suomen sotilaallisen kriisinhallinnan painopisteen siirtyminen kohti perinteisempiä YK-rauhanoperaatioita ei välttämättä tule merkitsemään monen odottamaa palvelusturvallisuuden kohentumista. Siksi on jatkuvasti huolehdittava siitä, että kotimaan tukijärjestelmä on viipymättä ja jokaisella tasolla rauhanturvaajien käytettävissä, jos tarvetta ilmenee. Eversti Mikael Feldt esikuntapäällikkö päätoimittaja 3
4 VALMIINA. Suomalaiset valmistautumassa ensimmäisiin partioihin irlantilaisten kanssa. Henki hyvä, kunto kova! suomalaisrauhanturvaajat Libanonissa Teksti: Olli Nurmi Kuva: Puolustusvoimat/Tommi Kangasmaa 4 Etelä-Libanoniin palanneet suomalaiset rauhanturvaajat ovat jo päässeet kiinni kriisinhallinnan arkeen. Jääkärikomppania aloitti osittain operatiivisten tehtäviensä suorittamisen toukokuussa vain kolme päivää toimialueelle saapumisen jälkeen. Kesäkuun alkupäiviin mennessä koko suomalainen kriisinhallintajoukko oli jo varsinaisten operatiivisten tehtäviensä työllistämä. Vaikka operaation aloitusvaihe on vaatinut kaikilta suomalaisilta rauhanturvaajilta tavallista suurempaa työpanosta, jääkärikomppanian keskuudessa on vallinnut hyvin innostunut ilmapiiri. - Ilmassa on ollut jopa malttamattomuutta tehtävien aloittamisen suhteen, luonnehtii Alfa-komppanian, eli suomalaisen jääkärikomppanian päällikkö kapteeni Tapani Siivola. Perehdytys irlantilaisittain Sisäänajo tehtävien suorittamiseen tapahtui irlantilaisten antaman perehdytyksen ja yhteispartioiden avulla. Kansallisuuksien välinen yhteistyö on sujunut lähes kitkattomasti, vaikka uudenlaisten käytäntöjen oppiminen vie aina aikansa. - Organisaatiot ovat hyvin samanlaisia, mutta henkilöiden vastuut ovat erilaisia. Oikeiden henkilöiden löytäminen on joskus haasteellista, Siivola arvioi. Irlantilais-suomalaisessa pataljoonassa palvelee yhteenä 503 rauhanturvaajaa, joista suomalaisia on 171. Koko suomalaisjoukon vahvuus on 177, kun mukaan lasketaan eri esikunnissa työskentelevä henkilöstö. Pataljoonan kolmesta komppaniasta kaksi on irlantilaisia ja yksi suomalainen. Komppanioilla on omat vastuualueensa. Partoidessa vastuualueet saatetaan kuitenkin ajoittain ylittää. Pataljoonan käyttää tukikohtanaan vastuualueen pohjoislaidassa sijaitsevaa Camp Shamrockia (suom. apila). Lisäksi irlantilaiset ja suomalaiset miehittävät niin sanotun sinisen linjan
5 (Blue Line) välittömässä läheisyydessä sijaitsevaa joukkuetukikohtaa. Sininen linja on YK:n määrittelemä jakolinja Israelin ja Libanonin välillä. Ystävystymiseen irlantilaisten rauhanturvaajakollegojen kanssa auttavat Siivolan mukaan parhaiten yhteistoiminta kentällä. Messissä suomalaiset eivät sen sijaan paljoa viihdy. Alkoholin suhteen noudatetaan kahden annoksen sääntöä. Vastaanotto lämmin Libanonin alkukesässä on näkökulmasta riippuen joko nautittu tai kärsitty yli 30 asteen helteistä. Sään lisäksi myös suomalaisten kentällä paikallisilta kohtaama vastaanotto on ollut pääsääntöisesti lämmin. Parhaimmillaan suomalaisia rauhanturvaajia on jopa kukitettu heidän kulkiessaan kylien läpi. Libanonin lähialueilla tapahtuvasta kiehumisesta huolimatta tilanne Etelä-Libanonissa ja irlantilais-suomalaisen pataljoonan vastuualueella on pysynyt päällisin puolin rauhallisena. Koko UNIFIL-operaation ja samalla myös suomalaisten keskeisenä tehtävänä on tukea Libanonin armeijaa pyrkimyksessä saada Etelä-Libanon maan viranomaisten laillisen vallan piiriin. Käytännön työssä tämä näkyy yhteispartiointina Libanonin asevoimien, eli LAF:n (Lebanese Armed Forces), kanssa. Siivolan mukaan LAF:n sotilaat ovat antaneet itsestään ammattitaitoisen kuvan, vaikka ajoittain esiintyykin kielitaitoon liittyviä haasteita. Rotaatiokoulutuksessa olisi voinut Siivolan mukaan korostaa enemmän LAF:n kanssa tehdyn yhteistyön merkitystä. - Heidän takiaan me olemme täällä, Siivola muotoilee, sillä pitkällä aikavälillä libanonilaisten on itse kyettävä kantamaan vastuu maansa eteläosien turvallisuudesta. Komppanian vakiovastaus Suomalaisen kriisinhallintajoukon vahvuudesta kolme neljäsosaa koostuu reserviläistautaisesta henkilöstöstä. Siivolan mukaan suomalaisten rauhanturvaajien ei tarvitse hävetä vertailua eri kansallisuuksien ammatisotilaisiin. Myös kalusto on kansainvälisesti hyvin vertailukelpoista, sillä partiointia suoritetaan panssaroiduilla maastohenkilöautoilla ja hivenen vähemmässä määrin paseilla. - Olen kiitollinen ja ylpeä, että saan johtaa näin hienoa komppaniaa, Siivola toteaa. Kysyttäessä jääkärikomppanian keskuudessa vallitsevaa tunnelmaa vastaus on vakiomuotoinen. Epäviralliseksi iskulauseeksi on jo muodostunut: Henki on hyvä, kunto kova! Puolentoista vuoden rutistus Teksti ja kuva: Markus Malila UNIFIL -operaation osallistumisen myötä suomalaisia palvelee kriisinhallintaoperaatioissa yhteensä noin 450 henkilöä. Uuden operaation valmistelu alkoi Huovinrinteellä puolitoista vuotta sitten oli sellaiset tunnusmerkit ilmassa, että näimme prikaatissa tarpeelliseksi alkaa kartoittamaan mahdolliseen uuteen operaatioon Rauhanturvakalustoa lastataan Rauman satamassa. osallistumisen vaikutuksia. - Keväällä 2011 tehtiin laskelmia operaatioiden kustannuksista eri paikkoihin. Tuolloin esillä oli mm. Libya ja Libanon sekä pataljoonien että komppanioiden vahvuuksilla. Laskimme kustannusvaihtoehtoja ja esittelimme asiaa Pääesikunnassa kesällä 2011, logistiikkasektorin johtaja, kapteeni Kalle Leinonen muistelee. Uuden operaation perustaminen sujui ilman suurempia yllätyksiä. Kokemusta vastaavista ponnistuksista alkaa jo olla sekä Porin Prikaatilla että Maavoimien materiaalilaitoksen kansainvälisten kuljetusten koordinointikeskuksella FINMCC:llä. - Yllätys oli vain se, että kaikki meni Libanonin päässä niin sujuvasti, mistä FINMCC:n ja Porin Prikaatin huoltokeskuksen henkilöstöt ansaitsevat kiitoksen. Heräsimme riittävän ajoissa valmistelutyöhön. Poliittisen osallistumispäätöksen tultua, laaja määrä huolto-osaston henkilöstöä osallistui varsinaiseen operaation perustamiseen. - Vuoden 2012 alussa hankimme materiaalia reilun kuukauden päivät ja samaan aikaan sitä jo pakattiin. Hankinnoissa Terhi Lehto oli erittäin merkittävässä roolissa, Leinonen kiittelee. Työ ei kuitenkaan ole ohi. Materiaalia täydennetään vielä, ja vaikka toimialue on suhteellisen tuttu, tulee yllätyksiä aina vastaan. Lisäksi rauhanturvaajien päätukikohta on todennäköisesti vaihtumassa ensi syksyn aikana. - Käynnistämistä on helpottanut se, että Libanonissa on palveluksessa rakennusmiehiä, putkiasentajia ja sähkömiehiä. Uskon, että homma on materiaalin puolesta lopullisesti kunnossa parin rotaation päästä, kapteeni Leinonen päättää. 5
6 6 Lähi-idässä kaikki asiat nivoutuvat toisiinsa Teksti: Leena Reikko Kirjoitan tätä Pyssykankaalla ja katselen samalla, miten kanat kuopsuttavat kasvimaan reunalla ja kissat yrittävät olla kuin eivät huomaisikaan noita outoja siivekkäitä kaksijalkaisia. Illalla kerään tuoreet munat, ja yön kissat nukkuvat rauhassa sängyssäni. En varmaan nauttisi tällaisesta elämästä ilman sitä edellistä, missä kotikaupunkini olivat Istanbul, Beirut, Jerusalem. Missä Bagdad oli pitkään suosikkini, ja toisena selkeästi Damaskos. Asuin lähes kaksi vuosikymmentä Lähi-idässä, ja se tuntuu edelleen kodilta, jonka joka päivä muistan, mutta jonne harvoin kaipaan. Kun UNIFIL ja suomalaispataljoona olivat edelleen eteläisessä Libanonissa, kävin siellä usein tekemässä juttuja Yle:n eri toimituksiin. Seutu ja sen asiat kiinnostivat, sillä niin monilla suomalaisilla oli muistoja sieltä rauhanturvaajina. Vielä useammilla oli kiinnostusta niiden nuorten miesten ja naisten omaisina. He seurasivat huolestuneina uutisia kotona ja pelkäsivät omiensa turvallisuuden puolesta. Vuosituhannen vaihteen Libanon, Syyria ja Israel olivat silloin vähemmän pelottavassa tilanteessa kuin nyt. Nykyään Syyriassa tämän tästä paljastuvat verilöylyt ja joukkosurmat ovat vain jäävuoren huippu, jonka alla ehkä onkin tulivuori. Kansainvälinen yhteisö toimi nopeasti Libyan kansannousun vauhdittamiseksi, mutta Syyrian kanssa kaikki tehdään silkkihansikkain ja pienin liikkein. Se on ymmärrettävää, sillä Syyrian asioihin kietoutuvat myös Libanon ja Hizbollah sekä Israel. Pohjoisessa Libanonissa on jo nyt ollut lukuisia verisiä yhteenottoja, joissa aleviitit ja sunnit ottavat yhteen. Kuvio on peilikuva Syyriasta ja saattaa pahimmillaan uhata myös Libanonia, missä eri uskontokuntien kesken tehty vallanjako on parhaimmillaankin hauras. Syyrian presidentti Bashar al-assad on Iranin lisäksi ollut Hizbollahin vankin tukija, ja Hizbollah tukee takaisin häntä. Konfliktit Lähi-idässä siirtyvät maiden rajoista piittaamatta, tärkeämpää on uskonnollinen yhteys ja aiemmat liittolaissuhteet. Kun tähän kaikkeen lisätään vielä palestiinalaiskysymys - Syyriassa, Libanonissa ja Jordaniassa olevat sadattuhannet palestiinalaispakolaiset - on helppo todeta, että tilanne on parhaimmillaankin räjähdysaltis. Israelissa pilkallisimmat tulkitsevat YK:n englanninkieliset alkukirjaimet Rauhanturvaamisessa ei ole kysymys niinkään siitä, että nähdään tuloksia, vaan siitä, ettei nähdä jatkuvan vihanpidon seurauksia. KOLUMNI Kirjoittaja on liki 20 vuotta Lähi-Idässä asunut toimittaja. UN sanoilla Unknown Nobody eli tuntematon vätys. Esimerkiksi Syyrian ja Israelin välistä tulitaukoa valvovista UNTSO:n joukoista tuhahdellaan: mitä ne tekevät? Parempi olisi kysyä, mitä olisi vuosikymmenien aikana tapahtunut, elleivät nuo joukot siellä olisi. Rauhanturvaamisessa ei ole kysymys niinkään siitä, että nähdään tuloksia, vaan siitä, ettei nähdä jatkuvan vihanpidon seurauksia. Eteläisessä Libanonissa paikalliset ihmiset tiesivät hyvin rauhanturvaajien merkityksen. Meistä tuntuu ehkä hassulta ajatus, että timjamisadon keräämisen turvaaminen olisi mitenkään merkityksellistä, mutta väkivallan jaloissa asiat ovat toisin. Että joku turvaa, että saa rauhassa olla siinä omassa pienessä arjessaan, missä kanat kaakottavat ja kukko kiekuu.
7 Hyvän tulevaisuuden perusta. Saat K-Plussa-etuja yli 3000 ostopaikasta. K-Plussa on Suomen monipuolisin kanta-asiakasjärjestelmä. Jo 90 yhteistä hyvää vuotta. Olemme olleet osa asiakkaidemme arkea, työtä ja juhlaa jo vuodesta Tuolloin perustettiin Kaarinan Osuuskassa, josta on vuosien varrella kehittynyt koko Turun seudun oma, vahva pankki. Olemme muuttuneet ja kasvaneet toimintaympäristömme mukana, asiakkaidemme ja yhteistyökumppaniemme kanssa. Tänä päivänä Turun Seudun Osuuspankki on asiakkaidensa omistama kasvava, kannattava ja vakavarainen osuuspankki. Tarjoamme kattavan palveluverkostomme kautta monipuoliset palvelut henkilöasiakkaille ja kaikenkokoisille yrityksille. 90-vuotisjuhlaa vietämme yhdessä asiakkaiden kanssa tarjoamalla huolenpitoa ja turvallisuutta arjen pieniin ja suuriin taloutta koskeviin ratkaisuihin. Toimintamme perusta on pysynyt samana läpi vuosikymmenten: kun asiakkaamme menestyy, mekin menestymme. Tarjoustakuu K-Plussa-tarjouksissa aina vähintään -10%. Lisäksi K-Plussa-pisteillä etusi jopa -5%. Hyödyt joka päivä Monipuolinen tuote- ja palvelutarjontamme on lähelläsi joka päivä. Rahanarvoisten etujen ja edullisten hintojen lisäksi saat Bonusta yli 2000 bonustoimipaikassa. Ostosten maksamisestakin saat etua, kun valitset S-ryhmän toimipaikoissa maksuvälineeksi S-Etukortin. Olivatpa ostosi pienet tai suuret, asiakasomistajuus kannattaa joka päivä. SSO SUUR-SEUDUN OSUUSKAUPPA Ellet vielä ole asiakasomistaja, nyt kannattaa liittyä! Teet sen helposti vaikkapa lähimmässä toimipaikassa tai netissä osoitteessa S-kanava.fi. 7
8 Afganistanin painopiste siirtyy koulutukseen Teksti ja kuva: Tomi Pankkonen 8 Afganistanin kriisinhallintaoperaatiossa eli ISAF:issa on jo jonkin aikaa ollut avainsanana transitio, jolla tarkoitetaan ulkomaisten sotilasjoukkojen läsnäolon asteittaista vähentämistä vuoden 2014 loppuun mennessä ja vastuun siirtämistä Afganistanin omalle hallinnolle ja armeijalle. Myös Suomi vähentää vahvuuttaan Afganistanissa 195:stä 145:een syyskuun 2012 rotaationvaihdoksen yhteydessä. Tällöin mm. suomalainen jääkärikomppania lakkautetaan, ja jäljelle jää jääkärijoukkue, joka toimii osana ruotsalaista jääkärikomppaniaa. Laajempaa painopistemuutosta heijastellen myös SKJA:n (Suomalainen Kriisinhallintajoukko Afganistanissa) toiminta painottuu vastaisuudessa enemmän Afganistanin oman armeijan kouluttamiseen ja tukemiseen. Afganistanin armeijan eli ANA:n (Afghanistan National Army) kouluttamisessa ja kehittämisessä keskeisissä rooleissa ovat OMLT (Operational Mentoring and Liaison Team) sekä NTM-A (Nato Training Mission in Afghanistan). Molemmat harjoittavat ns. mentorointitoimintaa. NTM-A:n mentorit tukevat ANA:n aselajikoulujen henkilöstön suorituskyvyn ja valmiuksien kehittämistä mentoroimalla ja kouluttamalla aselajikoulujen henkilöstöä. Neljä suomalaista toimii tällä hetkellä Kabulin alueella NTM-A:n alaisuudessa: yksi Kabulin lentokentällä ISAF Joint Commandissa, kaksi Kabulin lentokentän lähellä Viestikoululla Camp Alamossa ja yksi aselajikoulujen päämajassa Camp Julienissa, joka sijaitsee noin 15 km Kabulin keskustasta lounaaseen. Everstiluutnantti Kauko Niemelä toimii paraikaa ANATEC TAG:issa (Afghanistan National Army Training Command Training Advisory Group), jonka tehtävänä on mentoroida HQ ANATEC:tä eli ANA:n aselajikoulujen päämajaa. -ANATEC TAG:n esikunta on monikansallinen ja toimintamalli välillä varsin haasteellinen. Pioneerikoulun osalta komentoketju on erilainen kuin muilla aselajikouluilla ja edellyttää paljon yhteistoimintaa. Tärkein tehtäväni onkin olla Pioneerikoulun yhteysupseerina, kertoo everstiluutnantti Niemelä. -Pioneerikoulu sijaitsee Mazar-e Shafirissa, ja etäisyyksien takia toiminta perustuukin paljolti puheli-
9 OHJEITA. Afganistanin armeijaa koulutetaan ottamaan vastuu tulevaisuudesta. men käyttöön ja sähköpostiviestitykseen NATO:n eri tietojärjestelmiin tukeutuen. Lisäksi olen Branch School TAG Engineer Advisor siten, että mentoroin Engineer School Directorin, eversti Abdul Mohammadin kanssa. Tilanteesta riippuen kantaa otetaan lähinnä aselajikoulujen koulutusedellytyksiin ja itse koulutukseen. Tällä hetkellä mentoroinnissa haasteellisinta on saada afgaanit toimimaan oma-aloitteisesti ja itsenäisesti sekä valmistautumaan vuoden 2014 tuomiin muutoksiin. -Olen ANATEC TAG:ssa ainoa suomalainen, ja syrjäisestä sijainnista johtuen toimin käytännössä varsin vähäisellä kansallisella tuella. Yhteysvälineenä muihin suomalaisiin on matkapuhelin ja sähköposti, joiden toiminta on ajoittain varsin haasteellista. Päivittäinen elämä rajoittuu ANATEC:in päämajaan ja Camp Julieniin, johon uudet työskentelytilat ovat juuri siirtyneet. Oleminen leirissä on varsin yksinäistä, työskentelyyn sisältyy pitkiä päiviä ja jatkuvaa uuden oppimista. Positiivista ovat kuitenkin uudet tuttavuudet ja muutenkin kansainvälinen ympäristö. Saankin nauttia todellista kielikylpyä. -Mentorointi tapahtuu ANATEC:n rakennuksessa, jonne liikutaan leiristämme lähes päivittäin luotiliivin ja aseen kanssa. Liikkuminen Kabulissa ja leirien välillä tapahtuu vain amerikkalaisten turvamiesten kanssa saattueissa. Kabulin keskustassa olevassa Camp Eggersissä pidettävissä kokouksissa käynti vaatiikin paljon aikaa ja järjestelyjä. Tunnin kokous voi viedä koko päivän saattuetta odotellessa. Iltaisin tai vapaalla leirin ulkopuolella ei saa liikkua. Poikkeuksena on tietenkin palvelusvapaalle lähtö ja vapaalta paluu. Säännöllinen Pioneerikoululla käynti edellyttää lisäksi helikopterikuljetusta. Valitettavan usein tilanne on kuitenkin jännittynyt, jolloin convoyt ja lennot peruuntuvat tai ainakin viivästyvät erilaisten turvallisuusuhkien takia. NTM-A-mentorin arkea Teksti: Pasi Myller ANA:n Pioneerikoulun kaksi suomalaista mentoria työskentelevät Camp Mike Spann:issa Mazare-Sharifissa. Toinen suomalainen mentori toimii tällä hetkellä esikuntakomppaniapäällikön mentorina ja toinen mentoroi BOTC:n (Basic Officer Training Course) kouluttajia. Mentoroinnissa tuetaan päällikköä sekä koulutusta pitäviä kouluttajia ohjaamalla heidän toimintaansa ja yhdessä sopimalla parhaista mahdollisista opetustavoista tai käytettävistä menetelmistä. Lopullinen koulutusvastuu on paikallisilla kouluttajilla. Mentorin tärkein tehtävä on tukea mentoroitavia, jotta opetuksen taso olisi mahdollisimman korkealla ja ammattitaito omien sotilaiden edessä saisi riitävästi arvostusta. Normaaliksi suunniteltu mentorointipäivä alkaa majoitusrakennuksen ulkopuolella klo Kaikille yhteisesti pidettävässä tilaisuudessa kuullaan tärkeimmät tiedotusasiat, jonka jälkeen sektoreittain voidaan vielä sopia omat tarkennukset päivän toimintaan. Tämän jälkeen siirrytään oman leirin sisältä ANA:n varuskunnan alueelle Pioneerikoululle. Normaalipäivänä aamupäivällä pidetään oppitunteja tai käytännön harjoituksia kello seitsemästä lounaaseen asti. Parituntiseen lounastaukoon paikallisilla kuuluu myös päivän pidempi rukoushetki, jonka jälkeen opetus jatkuu joko luokkatiloissa tai käytännön harjoituksina koulun piha-alueen harjoituskentällä. Iltapäivän päätteeksi tai illalla mentorin tehtäviin kuuluu raportointi kuluneen päivän tapahtumista sekä tulevien päivien valmistelut tarvittavilta osin. Mentorointi on haastavaa, mielenkiintoista, mutta äärimmäisen antoisaa juuri monimuotoisuutensa vuoksi. 9
10 10 KOLUMNI Ei mikään saunareissu Tapasin viime joulun alla useamman reissun rauhanturvaajan, vanhan faitterin. Mies puhui kaihoa äänessään edessä olevasta Libanonin operaatiosta, suunnitteli lähtevänsä vielä kerran saunareissulle Lipskeihin. Pudotin arvon veljen maan pinnalle sanomalla, että taitaa olla saunareissu kaukana totuudesta. Muistutin Junnu Vainion sanoin, että aika entinen ei koskaan enää palaa. Saunareissu viittasi suomalaisten kokemuksiin ennen muuta Kyprokselta ja aikaisemmilta Lähi-idän komennuksilta. Niillä reissuilla viinakin virtasi ja paikalliset ilot vetivät puoleensa, välillä ihan liiankin kanssa. Erästä toista suurta suomalaista sanankäyttäjää eli Aleksis Kiveä siteeraten: Niin muuttuu aika eskoseni. Enää ei rt-tehtävissä viina virtaa, eikä paikallisiin iloihin ole mahdollista tutustua ilman pelkoa sulasta takalistossa. Rt-slangilla sulka tarkoittaa yhtä kuin ennenaikainen paluukyyti kotimaahan, maitojunaksikin sitä on tavattu kutsua. Puolustusvoimissa on suunniteltu rauhanturvaoperaatioita eli nykykielellä sotilaallisen kriisinhallinnan tehtäviä jatkossa täysin kuiviksi, mutta Libanonissa on edelleen voimassa niin sanottu kahden kaljan sääntö. Käytännössä tämä tarkoittaa sitä, että jokainen voi niin halutessaan nauttia kaksi annosta mietoa alkoholia, mutta nekin vain valvotuissa tiloissa eli messissä tai saunassa. Kahden kaljan sääntö olisi merkinnyt maailmanloppua tunnetusti janoisille Kyproksen kävijöille, mutta nykypäivän nuorille se ei merkitse käytännössä mitään. Takavuosina maailmalle saatettiin vielä lähteä niiden ilojen toivossa, mutta tänään sinne lähdetään töihin. Näyttäkää minulle rauhanturvaaja, joka lähtee hakemaan maailmalta halpaa viinaa, niin minä väitän karsintamenettelyn epäonnistuneen. Jokainen rauhanturvaaja tietää sataprosenttisesti, että humalatila voi olla uhka niin omalle kuin palvelustovereidenkin turvallisuudelle. Libanon on lähtökohtaisesti toki turvallinen paikka palvella, mutta Lähi-idässä asetelmat voivat tunnetusti muuttua hyvinkin nopeasti. Ja josjakun muutos tulee, ei jurrinen taistelija ole kuin vaaraksi. Jokainen rauhanturvaaja tietää alas lähtiessään myös sen, että uhka on olemassa. Libanonissa on ollut viime vuosina harvinaisenkin rauhallista, mutta ympärillä nousee savua muualtakin kuin vain vanhoista raunioista. En halua manata piruja seinille, mutta ei olisi kovinkaan suuri ihme, jos Syyrian sisäinen alkaisi vaikuttaa myös hallintorakenteeltaan hajanaisen, ellei suorastaan keinotekoisen Libanonin sisäpolitiikkaan ja sitä myöten myös tavallisen ihmisen arkeen. Toinen potentiaalinen suunta konfliktin leviämiselle on Israel. Jos kävisi niin ikävästi, että kohti kovemman linjan islamismia kääntyvä Egypti syystä tai toisesta saisi rajariidan aikaiseksi Israelin kanssa tai jos Iran toteuttaisi uhkauksensa ja lähettäisi ohjuksensa luvattuun maahan, puhaltaisivat sodan tuulet väistämättä myös Libanonin yli. Jos joku on varmaa, niin se, että Libanonin alueella edelleen vahvana henkisenä toimijana vaikuttavan Hizbollah järjestön terroristit aktivoituvat, mikäli Israel joutuu sotilaallisen konfliktin osapuoleksi miltä suunnalta tahansa. Siinä tapauksessa Hessut kokisivat tilaisuutensa tulleen, lähettäisivät kathjuskoitaan Israelin rajan ylitse ja saisivat saman tien paluupostissa paljon tuhoisamman paketin takaisin. Todennäköisesti kävisi vielä niinkin, että Israel ylittäisi jälleen kerran Libanonin rajan siihen keneltäkään lupaa kysymättä. Eli mistään saunareissusta ei ole tosiaankaan kysymys. Lähi-itä on ruutitynnyri, jossa voi räjähtää missä tahansa, milloin tahansa ja miten pienestä syystä tahansa. Siinä tilanteessa YK ei olisi ehtojen sanelija, vaan pelkkä sivustakatsoja. Suomi ei ole enää rauhanturvaamisen suurvalta, mutta maineemme maailmalla on silti entisellään ja se maine on positiivismerkkinen. Suomalainen rauhanturvaaja tiedetään tasapuoliseksi ja sanansa mittaiseksi, suomalainen myös tekee, eikä pelkästään lupaa. Nuo edellä luetellut ominaisuudet ovat pitkälti sisäsyntyisiä. Järjestävän seuran eli puolustusvoimien puolelta maailmalle lähtevät miehet ja naiset saavat vielä mukaansa erinomaisen koulutuksen ja mikä tärkeintä parhaat saatavilla olevat varusteet. Kaukana, kovin kaukana historiassa on aika, jolloin Pohjolan miehet lähtivät Siinain aurinkoisille sannoille pelkkä sarkapuku suojanaan. Asko Tanhuanpää Kirjoittaja on Rauhanturvaaja-lehden päätoimittaja
11 huolellinen valmistautuminen takaa hyvän lopputuloksen. Puolustusvoimien strateginen kumppani Millog Oy vastaa maavoimien ajoneuvo- ja panssarikaluston, ase- ja elektroniikkajärjestelmien ja -laitteiden asennuksista, modifikaatioista ja kunnossapidosta sekä osallistuu maavoimien materiaalihankkeisiin. RUSKON KUNTA 11
12 Suomalaisilla rauhanturvaajilla huippuvarustus Teksti: Esa-Pekka Avela Kuva: Puolustusvoimat Rauhanturvaajan varustus Afganistanissa: - maastopuku - varsikengät - luotisuojaliivi (m/2010) - kypärä - suojalasit - suojahuivi - kuulosuojaimet - suojakäsineet - henkilökohtaiset aseet (pistooli ja rynnäkkökivääri) - suojaliivissä erilaisia varusteita tarpeen mukaan 12
13 Nykyiset suomalaiset rauhanturvaajat ovat maamme ensimmäisiin rauhanturvaajiin verrattuna erittäin hyvin varustettuja. Varusteita on enemmän ja ne ovat aivan eri tasoa kuin ennen. - Suomalaisten ei tarvitse hävetä, että varusteet olisivat huonommat kuin muilla. Amerikkalaiset luulivat jääkärikomppaniaani erikoisjoukoksi, kertoo kapteeni Teemu Hassi Porin Prikaatista. Hän palasi maaliskuussa Afganistanista, jossa hän toimi seitsemän kuukautta jääkärikomppanian päällikkönä. Tätä aiemmin hän on ollut rauhanturvaamistehtävässä Kosovossa vuoden 2009 kesästä vuoden 2010 kesään. Kapteeni Hassi kehuu erityisesti rauhanturvaajien suojausta. Uutta 2010 mallin luotisuojaliiviä hän pitää jopa puolustusvoimien parhaana varusteena. Luotisuojaliivi m/2010 suojaa kaulaa, rintakehää, olkapäitä, kylkiä sekä selkää sirpaleilta, luodeilta ja puukon iskuilta. Liivi koostuu viidestä erillisestä osasta. Myös maastopuku ja muut varusteet ovat Hassin mielestä korkeatasoisia. Huomiota on kiinnitetty esimerkiksi paloturvallisuuteen. Tottuminen avainjuttu Rauhanturvaajan varustus painaa yleensä noin 30 kiloa. Hassin kertoman mukaan taakka ei heikennä toimintakykyä, jos varusteita käytetään oikein ja ne ovat sopivan kokoiset. - Kaikilla on hyvä kunto ja varustukseen on totuttu jo koulutusvaiheessa. Tottuminen on avainjuttu. Suomalaiset rauhanturvajoukot ovat olleet lähes poikkeuksetta jalkaväkijoukkoja. Jokainen operaatio on ollut erilainen ja vaatinut niin joukon kokoonpanon kuin varustuksenkin räätälöintiä. Ensimmäisessä operaatiossa Suezin kanavalla vuonna 1956 pukuna oli ruskea, sarkainen kenttäpuku m/54, joka oli päivällä kuuma, mutta yöllä hyvinkin tarpeen. Suomalaisille aivan uusi varuste oli hellepuku, johon kuuluivat polvihousut ja kauluspaita. Varustukseen kuului myös kenttäpäällystakki eli pomppa. Suezin sotilaiden henkilökohtainen ase oli taittoperäinen konepistooli, KP-44, Tikkakosken kopio venäläisestä Sudajevin aseesta, joka tunnettiin myös nimellä peltiheikki. Aseeseen oli viisi lipasta. Saappaanpohjat sulivat Siinailla todettiin vuonna 1957, että suomalaisten varustus sopi huonosti helteisiin. Suomen komppanialta kerättiin tarpeettomina pois teräskypärät ja saappaat, joiden läskipohjat eivät kestäneet kuumuutta. Myös jalkaräteistä luovuttiin. Uutena varusteena Siinailla saatiin aurinkolasit, jotka Suomen Rooman suurlähetystö oli hankkinut. Lisäksi käyttöön tulivat ilmapatjat. Kyproksella suomalaisella vartiomiehellä oli 1960-luvun lopulla oliivinvihreä, intialainen kenttäpuku, varsikengät sekä sininen UN-tunnuksella varustettu suomalainen teräskypärä. Kuumana aikana käytettiin kypärän muovista kopiota. Henkilökohtaisena aseena oli pistimellä varustettu rynnäkkökivääri, johon oli kolme lipasta. Rauhanturvaamisen alkaessa muuttua sotilaalliseksi kriisinhallinnaksi 1990-luvulla paineet varustuksen kehittämiseen kasvoivat merkittävästi. Perinteisten rauhanturvaamistehtävien varustus ei ollut enää riittävä Balkanin aseellisissa selkkauksissa ja sisällissodissa. Afganistanissa suomalaisten joukkojen varusteet ovat parantuneet merkittävästi ISAF-operaation alkuun verrattuna. Huomiota on kiinnitetty erityisesti suojaukseen. 13
14 Lippujuhlapäivän paraati Helsingissä Porin Prikaati osallistui järjestettyyn lippujuhlapäivään perinteisin tavoin. Prikaatin joukot osallistuivat Lippujuhlapäivän paraatiin Helsingissä yhteensä 58 sotilaan osastolla, jota johti prikaatin komentaja eversti Juha Pyykönen. Ohimarssiin osallistui muun muassa seitsemän suomalaisvalmisteista XA-360 (AMV) -miehistönkuljetuspanssariajoneuvoa sekä AMV-alustainen AMOSkranaatinheitinjärjestelmä. Lippujuhlapäivänä järjestettiin upseerikerholla perinteinen prikaatin henkilökunnan ja Satakunnan alueena reserviläisten ylentämis- ja palkitsemistilaisuus. Palkitut ja ylennettyt löytyvät sivulta
16 Kersantti Tahkoniemi ilmoittautui Tasavallan Presidentille 16 Eurajoelta kotoisin oleva kersantti Iiro Tahkoniemi oli yksi Porin Prikaatista valtakunnalliseen lippujuhlapäivän Paraatiin osallistuneista varusmiehistä. AMV -miehistönkuljetusvaunun johtajana toimivalle kersantille päivä oli mieleenpainuva, sillä paraatipäivän aamuna maastopuvun rintamukseen lisättiin myös yksi kulmarauta. - Ylennys tuli kyllä yllätyksenä tänä aamuna! Rehti ja rehellinen palvelus ovat varmaan olleet ne avaintekijät ylennyksessä. Se, että on tehnyt käsketyt tehtävät eikä ole turhaan kulkenut veksissä, kersantti Tahkoniemi arvelee. Heinäkuussa kotiutuvalle vaununjohtajalle paraatiin osallistuminen on mieluisa tehtävä vaikka paraatiin osallistuvien joukkojen päivä kuluu pääasiassa odotellessa ja omiin suorituksiin valmistautuessa. - Kyllä siinä olo tulee vähän sellaiseksi tärkeäksi kun presidenttiä ohimarssissa tervehditään, vaikka ei tuo ohimarssi suorituksena niin kummallinen ole. Kärkivaunusta tulee ohjeet ja niiden mukaan pidetään välit ja tervehditään oikealla kohdalla. Mutta onhan tämä hieman vaihtelua tavalliseen kasarmiarkeen. Mieluummin täällä vaihteeksi katselee vähän kaupunkielämää. Kelikin onneksi suosii, Tahkoniemi veistelee.
17 Porilaisen päiväkirja YLENNYKSET Everstiksi: Everstiluutnantti Mats Mikael Feldt Majuriksi: Kapteeni Raino Harri Kristian Kukonlehto Kapteeni Timo Tapio Saarnio Kapteeni Miikka Olli Ilmari Sävelkoski Kapteeniksi: Yliluutnantti Henrik Seponpoika Ahvenainen Yliluutnantti Kalle Juhani Nieminen Yliluutnantti Joni Juhani Ylöstalo Yliluutnantti Jari Juhani Ruski Yliluutnantiksi: Luutnantti Elias Antero Halminen Luutnantti Jarno Patrick Heinonen Luutnantti Topi Kristian Hellsten Luutnantti Jukka Taneli Kärkkäinen Luutnantti Ville Jaakko Mikael Seppä Luutnantti Janne Johannes Tuominen Luutnantti Samuli Ville Johannes Vähä-Mäkilä Porin Prikaatissa palvelevat aliupseerit reservissä: Kapteeniksi: Ylikersantti (reservin yliluutnantti) Vesa-Martti Severi Savela Luutnantiksi: Ylikersantti (reservin vänrikki) Kaarlo Akseli Koskela Ylikersantti (reservin vänrikki) Tapio Matti Samuel Kuusisto Ylikersantti (reservin vänrikki) Panu-Matti Paavilainen Ylikersantti (reservin vänrikki) Jari Tapani Rantala Kersantiksi: Kersantti (reservin alikersantti) Teemu Juhani Rissanen Kersantti Tero Birger Juhani Saari Kersantti Ville-Matti Sakari Väisänen Kersantti Jari Tapio Välimaa Palvelusarvo: Ylikersantiksi: Kersantti (reservin vänrikki) Kalle Johannes Mäntysaari Kersantti (reservin vänrikki) Janne Heikki Tapani Uoti Kersantti (reservin vänrikki) Timo Tapani Randell Kersantti (reservin vänrikki) Joonas Henrik Järä Siviilityöntekijät reservissä: Ylivääpeliksi: Reservin vääpeli Kauno Kalervo Mäkinen Reservin vääpeli Janne Ilmari Leppämäki Reservin vääpeli Pasi Johannes Hillgén Reservin vääpeli Mikko Lasse Petteri Niitynpää KUNNIAMERKIT Sotilasansiomitali Everstiluutnantti Aki Mustonen Kapteeni Teemu Olavi Hassi Majuri Jyrki Juhani Kuusrainen Kersantti Ilmari Pekka Tapio Pärnä Arkistosihteeri Katriina Maria Varjonen Yliluutnantti Pasi Olli Antero Vuorinen 4. luokan Vapaudenristi Kapteeni Sauli Iisak Antero Virtanen Suomen Leijonan Ritarikunnan ansioristi Varastopäällikkö Marco Olavi Meriläinen Valtion virka-ansiomerkki Kapteeni evp. Matti Aukusti Vihurila Luutnantti Pekka Olavi Kaski Luutnantti Petri Juhani Rytsölä Luutnantti Markku Tapio Virtala Luutnantti evp. Arto Matti Rannanmäki Vääpeli Pasi Heikki Tapani Aaltonen Varastonhoitaja Svea Anita Ringvall Sotilaslääketieteen Laitoksen Säkylän Terveysasemalta Suomen Valkoisen Ruusun Ritarikunnan ansioristi Yliluutnantti Juha Matti Seppä Porin Prikaatiin siirtyneet Reservistä: Alikersantti Riku Ruottinen Kersantti Juho Auvinen Kersantti Timo Hallikas Rajavartiolaitokselta Kersantti Taneli Ristola Porin Prikaatista siirtyneet Saaristomeren Meripuolustusalueelle Kapteeni Matti Uotila Länsi-Suomen Sotilasläänin Esikunta Majuri Timo Ala-Mutka Ilmavoimien Materiaalilaitoksen Esikuntaan Kersantti Janne Lehtisaari Kainuun Prikaatiin Insinööriluutnantti Tommi Toppinen Kaartin Jääkärirykmenttiin Sosiaalikuraattori Niina Kurkivuori Reserviin: Vänrikki Frans Rosenberg Kersantti Jesse Martelius Kersantti Matias Anttila Vänrikki Aleksi Salminen Kersantti Nico Nordberg Kersantti Onni Kaskinen Ylennys reservissä ja palvelusarvo: Sotilasmestariksi: Ylivääpeli Jaakko Atso Untamo Pakula Ylikersantiksi: Kersantti Antti Artturi Tapani Heino Kersantti Riku Santeri Itkonen Kersantti Konsta Juho Laihonen Kersantti Miro Andrei Manninen Kersantti Mikko Tapani Nurmi Kersantti Aleksi Oskari Petranen Suomen Valkoisen Ruusun Ritarikunnan Ritarimerkki Majuri Mika Tapani Ventelä Suomen Valkoisen Ruusun Ritarikunnan ansioristi Yliluutnantti Tommi Olavi Mäkinen Suomen Leijonan Ritarikunnan ansioristi Luutnantti Timmy Karl Torvald Söderlund 17
18 Tuore kapteeni toivoo pääsevänsä kriisinhallintatehtävään ensi vuonna Teksti: Antti Muhonen Kuva: Markus Malila Ammattiupseerina Porin Prikaatissa palvelevan Joni Ylöstalon sotilasura alkoi alokkaana Savon Prikaatissa. Vuoden siviiliopintojen jälkeen tie vei kadettikouluun, josta hän valmistui vuonna 2007 yliluutnanttina Porin Prikaatiin. 1. Jääkärikomppanian varapäällikkö yleni puolustusvoimien lippujuhlapäivänä kapteeniksi. Savon Prikaatissa varusmiespalveluksen aloittanut Joni Ylöstalo suoritti palveluksen loppuajan kouluttajakokelaana RUK:ssa Haminassa. - Sen jälkeen jatkoin vielä sitten siviiliopintoja, mitkä olin aloittanut jo ennen varusmiespalvelusta. Varusmiespalveluksen aikana oli kuitenkin virinnyt mielenkiinto upseerin ammattiin ja vuoden verran siinä täytyi ottaa aikaa, että sai tehtyä päätöksen lähteä tälle uralle. En ole kertaakaan valintaa sen jälkeen katunut. Valmistuttuaan kadettikurssilta 90. vuonna 2007 nuori upseeri pääsi heti jääkärijoukkueen vastuulliseksi kouluttajaksi. Tuon joukkueen koko on jäänyt Ylöstalon mieleen, siinä oli 48 miestä. Joukkueenjohtajana meni useampi saapumiserä, jonka jälkeen tehtävät jatkuivat 2. Jääkärikomppanian varapäällikkönä. Porin Prikaatin organisaatiouudistuksen myötä yksikkö lakkautettiin ja seurasi siirto 3. Jääkärikomppanian aliupseerikurssin kouluttajaksi. Viime kesänä nuori upseeri sai siirron valmiusjoukkokoulutusta antavaan 1. Jääkärikomppaniaan ja nykyinen virkatyö on kansainväliseen koulutukseen erikoistuneen yksikön varapäällikkö. Oletko tyytyväinen nykyiseen tehtävääsi? - Ammattitaidon laajentamisen ja kehittämisen näkökulmasta siirto kansainvälistä koulutusta antavaan yksikköön oli oikein mielekäs. Täällä on uudet koulutusvaatimukset ja siten pääsee valmistamaan itseään tuleviin ulkomaan tehtäviin. Kriisinhallin- 18
19 tatehtävään olen halukas lähtemään heti kun paikka siihen aukeaa, toivottavasti haave toteutuu ensi vuonna. 1. Jääkärikomppanian pääsykokeiden kautta valitut varusmiehet ovat Ylöstalon mukaan motivoituneita ja kouluttajan näkökulmasta mukavia koulutettavia. Joukkuehenki on hyvä ja asiat sisäistetään nopeasti. - Työssä palkitsevinta on saapumiserän loppuaika ja pääharjoitukset, kun näkee miten joukko on kehittynyt alokasjoukosta viimeisten harjoitusten ammattitaitoiseksi jääkärikomppaniaksi. Tavoitteiden saavuttaminen vaatii kouluttajien täyttä panosta ja pitkiä työpäiviä. 1. Jääkärikomppanian kevään 2012 kiireinen harjoitusjakso alkoi maaliskuun puolivälissä kansainvälisestä Cold Response harjoituksesta Norjasta, ja päättyi kesäkuun puolivälissä Säkylässä toteutettuun NEL -1 (NATO evaluation) asteikon mukaiseen koulutustason arviointiin. Arviointi liittyy NATO Operational Capabilities Concept Evaluation and Feedback Program (OCC E&F) arviointiohjelmaan, jolla arvioidaan joukkojen NATO -yhteensopivuutta ja annetaan palautetta joukkojen kehittämisestä yhteensopiviksi. Haastattelupäivänä yksikön arvioinnin tulos ei ollut vielä valmistunut, mutta arvioijaryhmien palaute oli ollut positiivista ja varapäällikön mukaan raporttia odotellaan tyytyväisin mielin. Miten perhe on jaksanut kiireisen upseerin rinnalla? - Pitemmät leirijaksot ovat kieltämättä välillä puolin ja toisin raskaita. Työn asettamat vaatimukset ovat olleet kuitenkin tiedossa jo alusta alkaen ja siihen on sopeuduttu. Olen toiminut ns. toimivana varapäällikkönä Ammattiupseerin näkökulmasta tärkeintä on mielekäs työ ja tehtävät, nappulat tulevat siinä sivussa tässä komppanian kanssa. Kiireistä on ollut ja aina kun muutama viikko vierähtää harjoituksessa niin on mukava päästä kotiin katsomaan tytärtä, että miten hän on sillä aikaa kasvanut. Miltä ylennys sinusta tuntuu? - Ainahan ylennys hyvältä tuntuu, mutta sotilaan näkökulmasta suurempi merkitys on sillä missä tehtävässä palvelee, kuin se että millä sotilasarvolla palvelee. Tärkeintä on se, että saa tehdä niitä asioita mistä nauttii ja se on tämän ammatin paras puoli, eikä niinkään sitten se nappulan määrä. Ehditkö juhlistaa ylennystä? -Ylennystä en ole vielä kerinnyt sen kummemmin juhlia, ylennyspäivänäkin olin joukon kanssa harjoituksessa. Ehkä sitä ylennystä vähän juhlistan kun pääsen lomalle. Tänään alkava parin viikon loma on tarkoitus viettää mökillä perheen kanssa ja kalastaa pitää tietenkin, toteaa tuore kapteeni haastattelun päätteeksi. Tätä luettaessa kapteeni Ylöstalo on taas touhuamassa heinäkuun saapumiserän alokkaiden parissa. 19
20 Dome Karukoski viihtyi hyvin armeijassa, mutta yksi asia harmittaa edelleenkin: Kolme kuntsaria jäi käyttämättä Teksti: Asko Tanhuanpää Kuvat: Asko Tanhuanpää ja Dome Karukosken kotialbumi 20
21 Elokuvaohjaaja Dome Karukoski sanoo hymyssä suin, että Porin Prikaatissa vietetty 11 kuukauden armeija-aika aiheutti hänelle elämän suuruisen tragedian. Annetaan miehen itsensä selvittää, mistä oikein on kysymys. - Minulta jäi kolme kuntsaria käyttämättä, ei sellaisesta toivu ikinä, hän heittää. Kaksi käyttämättä jäänyttä kuntoisuuslomaa tuli prikaatin joukkueessa voitetusta puolustusvoimien salibandymestaruudesta, yksi puolestaan ylennyksestä kersantiksi. - Tosiasia on, että varusmiesaika oli minulle kaikin puolin erittäin antoisaa aikaa. Varsinkin aika varusmiestoimikunnan puheenjohtajana oli mieletön mahdollisuus kehittyä. Voisi jopa sanoa, että se oli yksi elämäni isoista käännekohdista, Karukoski sanoo. Siilasvuo istui ristiäisten eturivissä Dome Karuskosken tiedoissa lukee syntymäpaikkakunnan kohdalla Nicosia, Kypros. Ensimmäiset kosketuksensa suomalaisiin sotilaisiin hän paljastaa saaneensa jo kasteessa. - Suomalainen äitini ja amerikkalainen isäni olivat Kyproksella YK:n palveluksessa. Siinä tehtävässä he tutustuivat hyvin muun muassa kenraali Ensio Siilasvuohon, joka istuu ristiäisistäni otetussa kuvassakin eturivissä vaimonsa kanssa. Kastepappina oli kenttäpastori Esko Jaatinen. Kasteessa nimen Thomas saaneesta tulevasta elokuvaohjaajasta tuli Dome teini-iässä Äänekoskella järjestetyllä pioneerileirillä. Koulussa kiusatuksi tulleelle pojalle helpommin lausuttava nimi tuli kuin tilauksesta, siitä tuli oleellinen osa hänen identiteettiään. Armeijaan lähtö itsestäänselvyys Huolimatta isänsä kansallisuudesta ei nyt 36-vuotiaalla Dome Karukoskella ollut kahta passia, kun armeijaan lähtemisen aika tuli. Siihen aikaan se ei olisi ollut hänen mukaansa edes mahdollista. - Minulle armeijaan lähtö oli itsestäänselvyys. Äitini isä Eino Karukoski kaatui Kannaksella se oli yksi syy siihen, ettei muita vaihtoehtoja edes harkittu, Karukoski paljastaa. Dome Karukoski olisi halunnut lähteä espoolaisten koulukavereidensa tavoin armeijaan Santahaminaan, mutta nurmijärveläisenä hänelle osoitettiin palveluspaikaksi joko Säkylää, Upinniemeä tai Kontiolahtea. Valinta oli lopulta helppo. - Minua kiehtoi se, että Porin Prikaatissa oli pioneerikoulusta ja hyvät mahdollisuudet urheilemiseen. Pelasin siihen aikaan sekä amerikkalaista jalkapalloa että salibandya ja urheilu oli iso osa elämääni. Pioneeripuolelle mennessäni taas halusin oppia jotain teknistä. Nilkkavamma pilasi RUKhaaveet Karukosken ajatuksissa oli lähtö reserviupseerikouluun Haminaan, mutta RUK-haaveet kaatuivat jenkkifutiksessa pahasti venähtäneeseen nilkkaan. - Pataljoonan komentaja teki selväksi, ettei Haminaan ole asiaa, joten päätin hakea aliupseerikoulun jälkeen varusmiestoimikunnan puheenjohtajaksi. Se oli homma, mistä revin sanan täydessä merkityksessä kaiken irti. Ei ollut yksi, eikä kaksikaan iltaa, kun päivystävä upseeri tuli sanomaan, että nyt olisi jo aika mennä nukkumaan, Karukoski muistaa. Kouluaikanaan paljon esiintymislavalla kokemusta hankkinut Dome Karukoski piti VMTK:n puheenjohtajana puheita, järjesti konsertteja, veti teatteria ja teki ties mitä. - Olin niin intoa piukassa, että sitä riitti hyvin vielä loppusotaankin, hän naurahtaa. Vanhan liiton kapteenin kiitos Karukosken mukaan upseerit suhtautuivat varusmiestoimikunnan töihin ja tekijöihin pääsääntöisesti erittäin hyvin. Niin myös se kapteeni, jonka vastuulla VMTK:n toiminta oli. - Kapteeni Samuli Vahteristo oli vanhan liiton mies, jämerä tyyppi, jolta ei juuri kiitosta saanut. Taisin kuitenkin tehdä hommani hyvin, sillä hän suositteli minulle kersantin natsoja. - Suoran kiitoksen taisin saada ainoastaan yhden kerran. Olimme järjestäneet onnistuneen teatteriesityksen paikallisella seurakuntatalolla ja jäin sen päätteeksi keräämään ohjelmalappuja pois penkeiltä. Hän tuli sanomaan, että hienosti toimittu. Sanoin hänelle rehellisesti, että ei se ole ainakaan minulta pois, muistaa Karukoski. Rohkeuden puute vaivaa edelleen Armeijan jälkeen Dome Karukoski haki näyttelijälinjalle Teatterikorkeaan. Syyksi ulkopuolelle jäämiseen sanottiin hakijan liian dominoiva luonne. Opiskelupaikka löytyi kaksi vuotta myöhemmin Taideteollisen korkeakoulun ohjaajalinjalta, mistä Karukoski valmistui Lopputyökseen hän ohjasi elokuvan Tyttö sinä olet tähti. - Suomalaiselle elokuvalle kuuluu tänään pääsääntöisesti hyvää. Resursseja on saatu lisää, mikä taas on antanut mahdollisuuksia riskien ottamiseen. Siitä huolimatta meitä vaivaa kuitenkin edelleenkin tietty rohkeuden puute. Sitä peräänkuulutan edelleen myös itseltäni, hän miettii. Dome Karukoski paljastaa aloittavansa seuraavan elokuvansa kuvaukset elokuussa. Leijonasydän nimisen elokuvan käsikirjoituksen on tehnyt Aleksi Bardy. - Elokuva kertoo rasismista, Karukoski valottaa. 21
22 22 Kriisinhallintatehtävissä vaaditaan kuntoa aiempaa enemmän Teksti: Antti Muhonen Kuva: Anssi Lumme
23 Suomen Kansainväliseen Valmiusjoukkoon hakeutuvien asevelvollisten pääsyvaatimukset päivitettiin vuoden 2011 lopulla nykyisen vaatimustason mukaiseksi. Näiden muutosten taustalla on kriisinhallintaoperaatioiden fyysisen suorituskyvyn vaatimustason nousu. Porin Prikaatin koulutussektorin kansainvälisten asioiden osastoupseeri Yliluutnantti Aki Huggin mukaan kriisinhallintaoperaatioiden fyysinen vaatimustaso on noussut viime vuosina. - Aiemmasta vartiopalveluksesta kenttätyö on muuttunut siihen että aiempaa enemmän partioidaan ja liikutaan. Suojavarusteet ovat myös kehittyneet ja samalla niihin on tullut painoa lisää. Valmiusjoukon pääsykokeiden Cooper-raja nousi 2600 metriin ja mukaan tuli myös evakuointitesti, jossa 55 kg painavaa nukkea kannetaan 150 metrin pituinen matka, josta on suoriuduttava alle kahdessa minuutissa. Sotilaalla pitää olla myös toiminnallista voimaa, eikä pelkästään juoksukykyä ja sitä halutaan evakuointitestillä mitata. Valmiusjoukkokoulutukseen hakijoita oli tänä keväänä n. 550 henkilöä, joista pääsykokeisiin kutsuttiin n. 500 ja testeihin tuli n. 390 henkilöä. Pääsykokeiden perusteella valitut 200 asevelvollista aloittavat palveluksen 1. Jääkärikomppaniassa heinäkuussa. Samalla valittiin 50 henkilöä tammikuun saapumiserään, jotka tulevat palvelukseen 1. Pioneerikomppaniaan. Miten iso määrä pääsykokeisiin saapuneita hylättiin kuntotestin takia? - Evakuointitestin perusteella karsiutui n. 20 henkilöä ja Cooperin testissä n. 80 hakijaa, eli neljännes pääsykokeisiin saapuneista, kertoo testien järjestelyistä vastannut Aki Hugg. Pääsykokeisiin osallistui 9 naista, joista kukaan ei päässyt Cooperin testistä läpi. Libanonin rauhanturvaajien rekrytoinnissa vaatimusten muutos aiheutti haastetta Myös kriisinhallintatehtäviin hakeutuvien rauhanturvaajien fyysiset vaatimukset tiukentuvat tänä keväänä. Operatiivisissa tehtävissä palvelevien Cooperin testin raja nousi 2300 metristä 2500 metriin ja lisäksi otettiin uutena toimintakyvyn mittarina käyttöön painoindeksi (eng. body mass index, BMI), joka ei saa olla yli 30. Nopealla aikataululla tehty pääsyvaatimusten muutos hämmensi Libanoniin hakijoita ja myös heidän valitsijoitaan. Reserviläisten rekrytoinista Porin Prikaatissa vastaavan luutnantti Pasi Kaunisharjun mukaan vaatimustason nosto oli kuitenkin tarpeellinen. - Operatiivisissa tehtävissä palvelevat työskentelevät erittäin vaativissa olosuhteissa, joten vaatimustason nosto oli perusteltua. Hyvä fyysinen kunto auttaa tehtävänhoitajia jaksamaan myös psyykkisellä tasolla. Kaunisharjun mielestä muutokset otettiin kuitenkin käyttöön liian nopealla aikataululla. Yhden rotaation välinen noin puolen vuoden mittainen siirtymäaika olisi ollut tarpeellinen, kun fyysisiä vaatimuksia muutettiin. Nyt uudet vaatimukset tulivat voimaan vasta juuri ennen yhteydenottoa Libanon -joukkoon rekrytoitaviin rauhanturvaajiin. Vaatimusten kiristyminen ja varsinkin painoindeksin käyttöönotto, tuli nyt täytenä yllätyksenä jo toimintavalmiudessa olleille reserviläisille. Kaunisharjun mukaan ohjeistus painoindeksin soveltamisesta käytäntöön oli aluksi epäselvää. Miten Libanonin rauhanturvaajien rekrytoinnista loppujen lopuksi suoriuduttiin? - Vaikka lupa rekrytointiin saatiinkin varsin myöhään, pystyttiin reservin henkilöstö rekrytoimaan tehtäviinsä nopealla aikataululla. Asiaa edesauttoi osaltaan se, että operaation perustamisesta oli julkisuudessa keskusteltu jo melko pitkään. Innokkaita hakeutujia toimintavalmiuteen ja edelleen Libanonin operaatioon, oli siis kertynyt ennen varsinaista rekrytoinnin aloitusta jo varsin runsaasti. Sotilas kuumassa - toimintakyvyn turvaaminen sekä seulontamenetelmän kehittäminen Kriisinhallintatehtävien fyysisten vaatimusten muutokset perustuvat mm. v valmistuneen Sotilas kuumassa -tutkimuksen löydöksiin. Hanke on toteutettu Työterveyslaitoksen, puolustusvoimien ja Jyväskylän yliopiston yhteistyönä, tutkimuksessa oli mukana: Työterveyslaitos, Jyväskylän yliopisto (liikuntabiologian laitos), Sotilaslääketieteen keskus, Maanpuolustuskorkeakoulu, Porin Prikaati, Pääesikunta (henkilöstöosasto) Hyväkuntoinen jaksaa paremmin myös kuumassa; Cooper alle 2500 metriä > lämpösairausriski nousee kolminkertaiseksi Hyvää lihaskuntoa tarvitaan myös raskaan taisteluvarustuksen kantamiseen. Jos olet huookuntoinen sinulla on kahdeksankertainen riski saada lämpösairaus. Vaikka elimistö tarvitsee rasvakudosta, jokainen ylimääräinen rasvakilo lisää lämpökuormaa ja samalla rasva eristeenä huonontaa lämmön poistumista. Vesi on hyvä perusjuoma. Välillä voit nauttia energia- ja suolatasapainoa ylläpitäviä nesteitä. Kahvi ja energiajuomat eivät sovi korvausjuomiksi. Ne nostavat sykettä jo levossa ja lisäävät nesteen poistumista. Älä juo liikaa! Liika juominen johtaa lihasvelttouteen, päänsärkyyn ja tajunnan tason laskuun. Lihaksen tarvitsevat kuumassakin energiaa - muista syödä monipuolisesti Vietä lepotauot poissa suorasta auringonpaahteesta ja suojaa pää suoralta auringonpaisteelta. Et aina itse tunnista lämpötasapainosi häiriintymistä. Pitkien fyysisten ponnistelujen jälkeen elimistössä on aina nestehukka, joka on korvattava. Kuiva elimistö uupuu nopeasti. Anna elimistölle aikaa sopeutua. Ensimmäiset kaksi viikkoa on kriittisin aika myös hyväkuntoiselle sotilaalle. 23
FLASH NEWS Luotettavaa tietoa jo vuodesta 2002 PFOR5#6 - ERIKOISNUMERO SUURI TYÖPAIKKANUMERO Työpaikkoja vapaana Salkkarin alueella Tämän historiallisen, kaikkien aikojen ensimmäisen FlashNews-erikoisnumeron